Міністэрства прыродных рэсурсаў і аховы навакольнага асяроддзя Беларусі праводзіць работу па ўкараненні канцэпцыі разумных гарадоў згодна з Нацыянальным планам дзеянняў па развіцці зялёнай эканомікі. Арганізавана серыя семінараў-трэнінгаў, накіраваных на інфармаванне аб найлепшых экалагічных мадэлях гарадскога развіцця. Чарговы семінар праходзіць сёння ў Мінску. Прадстаўнікі Беларусі і Швецыі разглядаюць такія пытанні, як выкарыстанне адходаў вытворчасці ў якасці рэсурсаў для будучага атрымання энергіі, перапрацоўка біяраскладальных адходаў у біягаз і чыстае паліва для мясцовага транспарту, выкарыстанне адходаў лесанарыхтоўкі на заводах на біялагічным паліве, закрыццё старых звалак і іншыя.-0-